《山堂卧病孙宏先裹药来看》
明代·邝露

心知越绝无双士，目见孙郎有二毛。昭质未亏岚海瘴，辩才先发广陵涛。

萧条有客探云水，寂寞何人问桔槔。君去荜门风自掩，碧菭黄叶梦魂劳。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。